સારાંશ માટે દસ્તાવેજ: રાહુલે ટ્વિટર લખ્યું છે કે 'વડા પ્રધાન પોતાના માટે નવા ઘરનો અહંકાર સંતોષવાને બદલે આ સમયે લોકોનાં જીવન પર ધ્યાન આપે.'

Twitter કન્ટેન્ટ પૂર્ણ, 1

ઉલ્લેખનીય છે કે પશ્ચિમ બંગાળનાં મુખ્ય મંત્રી મમતા બેનરજી અને માર્ક્સવાદી કમ્યુનિસ્ટ પાર્ટીના મહાસચિવ સીતારામ યેચુરી આ પરિયોજનાના પર સવાલ ઉઠાવી ચૂક્યાં છે. 

યેચુરીએ આ નિર્માણકાર્યને તત્કાલ રોકવાની માગ કરી હતી. જ્યારે મમતાએ કહ્યું હતું કે હજારો-કરોડો ખર્ચવામાં આવી રહ્યા છે પણ રસી મફત નથી અપાઈ રહી. 

તેમણે તમામ રાજ્યોને મફતમાં રસી મળે એવી માગ કરી હતી. 

મહત્ત્વપૂર્ણ છે કે ભારતમાં કોરોનાના કેર વચ્ચે નવી દિલ્હીનો ચહેરો બદલી નાખનારા મહત્વાકાંક્ષી સૅન્ટ્રલ વિસ્ટા પ્રોજેક્ટનું કામ ચાલુ છે. 

દિલ્હીના દિલમાં 20 હજાર કરોડ રૂપિયાથી વધુના ખર્ચે તૈયાર થનારી આ સરકારી પરિયોજનાને 'આવશ્યક સેવા' જાહેર કરાઈ છે અને એ નક્કી કરાયું છે કે દિલ્હીમાં લૉકડાઉન હોવા છતાં આ પરિયોજના પર મજૂરો કામ કરતા રહે.

સૅન્ટ્રલ વિસ્ટા પ્રોજેક્ટ હેઠળ નવું સંસદભવન અને નવા કેન્દ્રીય સચિવાલયની સાથે રાજપથના આખા વિસ્તારનું રી-ડેવલપમૅન્ટ થવાનું છે.

રાયસીના હિલ પર જૂની ઇમારતોને સુધારવા, સામાન્ય સચિવાલય-ભવનોને સારાં બનાવવાં, જૂની સંસદભવનના નવીનીકરણ માટે અને સાંસદોની આવશ્યકતા અનુસાર નવી જગ્યા બનાવવાના ઉદ્દેશ સાથે કેન્દ્ર સરકારે સૅન્ટ્રલ વિસ્ટા પરિયોજના શરૂ કરી છે.

આ પરિયોજના પર લગભગ 20 હજાર કરોડ રૂપિયાના ખર્ચનો અંદાજ છે.

સૅન્ટ્રલ વિસ્ટાનું કામ નવેમ્બર 2021 સુધી, નવા સંસદભવનનું કામ માર્ચ 2022 સુધી અને કૉમન કેન્દ્રીય સચિવાલયનું કામ માર્ચ 2024 સુધી પૂરું કરવાનું આયોજન છે.

સંપૂર્ણ લૉકડાઉન તરફ દેશને ધકેલવામાં આવી રહ્યો છે : રાહુલ ગાંધી

રાહુલ ગાંધીએ લૉકડાઉન સંદર્ભે મોદી સરકાર પર પ્રહાર કર્યા

કૉંગ્રેસ નેતા રાહુલ ગાંધીએ આક્ષેપ કર્યો છે કે કહ્યું છે કે દેશને ફરી એક વાર સંપૂર્ણ લૉકડાઉનની તરફ ધકેલવામાં આવી રહ્યો છે. 

તેમણે કહ્યું કે આ સ્થિતિને જોતાં આર્થિક રીતે કમજોર લોકોને સહાય આપવી જરૂરી છે.

ટ્વીટ કરીને રાહુલ ગાંધીએ કહ્યું, "ગઈવખતનું બિન-આયોજિત લૉકડાઉન જનતા પર ઘાતક વાર હતો. તેથી હું સંપૂર્ણ લૉકડાઉનની વિરુદ્ધ છું."

"પરંતુ વડા પ્રધાન નરેન્દ્ર મોદીની નિષ્ફળતા અને કેન્દ્ર સરકારની ઝીરો રણનીતિ દેશને સંપૂર્ણ લૉકડાઉન તરફ ધકેલી રહી છે. આવી પરિસ્થિતિમાં ગરીબ જનતાને આર્થિક પૅકેજ અને તરત દરેક પ્રકારની રાહત આપવાની જરૂર...\nદસ્તાવેજની સમાન ભાષામાં સારાંશ:
કૉંગ્રેસ નેતા રાહુલ ગાંધીએ સૅન્ટ્રલ વિસ્ટા પ્રોજેક્ટને લઈને સવાલ કર્યા છે. રાહુલે આ પ્રોજેક્ટને 'ગુનાહિત બગાડ' ગણાવ્યો છે.